
ประกาศองค์การบริหารส่วนตำบลโมคลาน
เรื่อง  แจ้งเตือนและเตรียมความพร้อมการป้องกันและแก้ไขปัญหาอุทกภัย วาตภัย ดินโคลนถล่มและคลื่นลมแรง
------------------------------------------------------


จังหวัดแจ้งเตือน ในช่วงวันที่ 28 - 31 สิงหาคม 2561  มีร่องมรสุมพาดผ่านสาธารณรัฐ      แห่งสหภาพเมียนมา ประเทศไทยตอนบน และมรสุมตะวันตกเฉียงใต้พัดปกคลุมทะเลอันดามัน ส่งผลให้ประเทศไทยยังคงมีฝนตกชุกหนาแน่นอย่างต่อเนื่องอีก 2 - 3 วัน 
ขอให้ประชาชนในพื้นที่ ระมัดระวังอันตรายที่เกิดจากฝนตกหนักถึงหนักมาก ฝนสะสม น้ำท่วมฉับพลัน น้ำป่าไหลหลากและลมกระโชกแรง ซึ่งจะสร้างความเสียหายให้แก่ชีวิต ทรัพย์สิน และผลิตผลทางการเกษตร ทั้งนี้แจ้งเหตุประสบภัยพิบัติได้ที่ เบอร์โทรศัพท์ 075-750057 ได้ตลอด 24 ชั่วโมง
จึงประกาศให้ทราบโดยทั่วกัน
           ประกาศ ณ วันที่  30  สิงหาคม  พุทธศักราช 2561
                        ฉัตรชัย  ศรีวิสุทธิ์              
                          (นายฉัตรชัย  ศรีวิสุทธิ์)

                นายกองค์การบริหารส่วนตำบลโมคลาน
